jkorsvik/nowiki_second_scrape_merged huggingface dataset:
Samuel Holmén

Samuel Tobias Holmén (født 28. juni 1984) er en svensk tidligere fotballspiller. Han har tidligere spilt for IF Elfsborg og Brøndby IF. Holmén var også en del av Sveriges tropp under EM i fotball 2012.


== Klubbkarriere ==


=== IF Elfsborg ===
Holmén begynte sin fotballkarriere hos den lokale klubben Annelunds IF i 1993. I 1998 dro han videre til IF Elfsborg, hvor han etter å ha tilbragt noen år i ungdomssystemet ble tatt opp i førstelagstroppen. Han fikk sin debut for Elfsborg da han kom inn som innbytter i semifinalen mot AIK under Svenska Cupen i september 2002. I den påfølgende sesongen ble han en fast del av laget som sentral midtbanespiller og markerte seg som en typisk boks-til-boks-spiller med ballvinnende og tilretteleggende egenskaper. 
Han var med på å vinne Svenska Cupen i 2003 og Allsvenskan i 2006, og spilte totalt 112 seriekamper og scoret 18 mål frem til sommeren 2007.


=== Brøndby IF ===
Den 30. august 2007 ble Holmén solgt til den danske klubben Brøndby IF, hvor han skrev under på en kontrakt med en varighet på fire år. Også hos Brøndby etablerte han seg raskt på førstelaget, og var en markant bidragsyter til at klubben blant annet vant Landspokalturneringen i 2007/2008, hvor Holmén scoret ett av tre mål i finalen over Esbjerg fB og ble kåret til årets «Pokalfighter» (banens og cupens beste spiller)I den påfølgende sesongen spilte han i kvalifiseringskampene under UEFA-cupen 2008/09, hvor Brøndby røk ut i første runde for Rosenborg. Totalt spilte han 83 seriekamper og scoret 13 mål for Brøndby frem til sommeren 2010.


=== İstanbul BB ===
Den 16. juli 2010 ble Holmén solgt til den tyrkiske klubben İstanbul Büyükşehir Belediyespor. Han markerte seg raskt på førstelaget og hjalp klubben med å nå den tyrkiske cupfinalen i Türkiye Kupası, hvor de til slutt tapte på straffer mot Beşiktaş. I 2011/2012-sesongen scoret han åtte mål og hadde syv målgivende pasninger, noe som gjorde at han ble klubbens beste poengspiller og kåret til klubbens beste spiller for sesongen.


== Landslagskarriere ==
Holmén fikk sin landslagsdebut for Sveriges herrelandslag i vennskapskampen mot Elfenbenskysten den 15. november 2005 (0–1). Hans første landslagsmål kom i vennskapskampen mot Costa Rica den 13. januar 2008, da han scoret kampens eneste mål. Etter å ha vært oversett av Sveriges tidligere landslagstrener Lars Lagerbäck ble han tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.


=== Landslagsmål for Sverige ===


== Meritter ==
IF ElfsborgSvenska Cupen (1): 2003
Allsvenskan (1): 2006Brøndby IFLandspokalturneringen (1): 2008


== Referanser ==


== Eksterne lenker ==
(en) Samuel Holmén – FIFA 
(en) Samuel Holmén – UEFA 
(en) Samuel Holmén – Transfermarkt 
(en) Samuel Holmén – national-football-teams.com 
(en) Samuel Holmén – WorldFootball.net 
(en) Samuel Holmén – FootballDatabase.eu 
(en) Samuel Holmén – Soccerway 
(en) Samuel Holmén – EU-Football.info 
(tr) Samuel Holmén – Mackolik.com 
(en) Footballdatabase.eu – Player, Samuel Holmén – Spillerprofil
(en) National-football-teams.com – Samuel Holmén – Spillerprofil
20th Century Boy

«20th Century Boy» er en sang av T. Rex, skrevet av Marc Bolan. Den ble gitt ut som singel i 1973 og nådde 3.-plass på listen i Storbritannia og 9.-plass i Norge. Sangen ble aldri gitt ut på et originalt studioalbum, men kom ut som bonusspor på nyutgivelsen av Tanx.
Sangen havnet senere på topp 20 i Storbritannia i 1991, 14 år etter at Bolan døde, da den ble brukt i en reklame for Levi's med Brad Pitt. En litt annen del av sangen, med harpe, ble brukt i en reklame for Jameson Irish Whiskey.
Sangen er spillbar i videospillene Guitar Hero 5 og Rock Bånd 3.


== Andre versjoner ==
Sangen er spilt inn av mange andre artister, blant andre Adam Lambert, Naked Raygun, The King, Kiyoharu Moren, Adam Ant, Drain STH, Chalk Circle, The Replacements, Girlschool, Pink Cream 69, The Three Johns, Placebo, Siouxsie and the Banshees, X Japan, Bang Tango, Buckethead, Def Leppard, Moby, Richard Barone og The Big Six.
I filmen Velvet Goldmine fra 1998 fremførte Placebo sangen som det fiktive bandet The Flaming Creatures. Denne ble gitt ut som den doble A-side-singelen med «You Don't Care About Us». Bandet fremførte også sangen på BRIT Awards i 1999 med David Bowie.


== Referanser ==
Saint-Florent

Saint-Florent (korsikansk: San Fiorenzu) er en kommune i Haute-Corse på Korsika. Kommunen ligger nordøst på øya og er en av kun to kommuner som fortsatt bærer fransk navn. Tettstedet er i hovedsak en fiskehavn med vingårder på de nærliggende åsene.
I dag tiltrekker kommunen seg mange turister som besøker stedet mye takket være de populære vingårdene i Patrimonio området som ligger på åsene rundt fiskehavna. Dessuten finner man her vakre strender rett mot Middelhavet, som skiller Korsika fra fastlandet.


== Referanser ==


== Eksterne lenker ==
(fr) Offisielt nettsted 
(en) Saint-Florent (Haute-Corse) – kategori av bilder, video eller lyd på Commons 
Bilder av Saint-Florent Katedralen Arkivert 27. september 2007 hos Wayback Machine.
Yuri av Goguryeo

Yuri av Goguryeo eller kong Yuri (født ?, død 18 ) var andre konge i det koreanske kongedømmet Goguryeo. Han var eldste sønn av kong Dongmyeong, Goguryeos grunnlegger. Som med mange av de tidligste koreanske monarkene er hendelsene i hans liv i stor grad kjent fra den historiske kilden Samguk Sagi.


== Bakgrunn ==
Yuri ble oppdratt på farens hjemsted, og sammen med sin mor, Lady Ye, dro han til Goguryeo 19 f.Kr. for å treffe faren.
Etter at kong Dongmyeong proklamerte Yuri som kronprins av Goguryeo ble Onjo og Biryu (So Seo-nos sønner) usikre på egen framtid. So Seo-no tok med seg sønnene og dro sørover for å etablere kongedømmet Baekje. Yuri ble kronet konge etter Dongmyeongs død.


== Kongetid ==

Yuri beskrives som en mektig og militært suksessrik konge. Han erobret en Xiongnustamme 9 f.Kr. og seks år senere flyttet han  hovedstaden fra Jolbonfestningen til Gungnaefestningen.
Han-Kina, Goguryeos nabo, ble veltet av Wang Mang som etablerte Xin-Kina. Wang Mang sendte en budbringer til Goguryeo for å be om militær assistanse for å erobre Xiongnu i år 12. Yuri avviste henvendelsen og angrep i stedet Xin.Han hadde seks sønner. Dojul var eldst, men da han døde ble Hae-myeong kronprins. Yuri ombestemte seg ettersom han mente sønnen var for usikker og ulydig, og valgte i stedet den yngere sønnen Muhyul som kronprins i år 14. Muhyul ble senere kong Daemusin.
Et dikt som Yuri er sagt å ha skrevet til sin favorittkonkubine, Chihui, eksisterer. Det heter Hwangjoga (황조가, 黃鳥歌, «Sangen om den gule fuglen»).
Kong Yuri døde i år 18, etter 37 år som konge. Muhyul var den eldste sønnen som var i live og han ble kong Daemusin.


== Referanser ==


== Eksterne lenker ==
(en) Three-Kingdom Era: Koreans bring culture to Japan The Korea Times 25. november 2011
Afa (Corse-du-Sud)

Afa er en kommune i Corse-du-Sud på Korsika. Kommunen ligger sentralt på vestsiden av øya og består i hovedsak av små fiskehavner og marker hvor vindruer og annet dyrkes. Kommunens administrerende sentrum heter også Afa. Tettstedet Afa har en kirke som ble bygd på 1800-tallet og er meget godt bevart.


== Referanser ==


== Eksterne lenker ==
(fr) Offisielt nettsted 
(en) Afa – kategori av bilder, video eller lyd på Commons
Alata (Corse-du-Sud)

Alata er en kommune i Corse-du-Sud på Korsika. Kommunen ligger sentralt på vestsiden av Korsika og er et meget populært boligområdet for de som har arbeid i Ajaccio ettersom øyas hovedstad ligger kort tid unna Alata.


== Referanser ==


== Eksterne lenker ==
Offisielt nettsted 
(en) Alata – kategori av bilder, video eller lyd på Commons
Super Crew Lakers

Super Crew Lakers er en cheerleaderklubb som ble startet i januar 2001 av Siri Olsen og Eva Sundby, og er i dag en av Norges eldste klubber.
Klubben har 130 aktive gutter og jenter fra 7 år og oppover. Klubben holder til i Nes på Romerike og Eidskog, og er medlem av Norges Idrettsforbund (NIF) og NCDC (Norwegian Cheerleading and Dance Comeetee) via NAIF (Norges Amerikanske Idretters Forbund).


== Eksterne lenker ==
scl-cheerleading.com
Hjemmeside
En kväll i juni

«En kväll i juni», også kalt «Han tog av sig sin kavaj» etter teksten, er en svensk sommersang som Lasse Berghagen skrev en midtsommerkveld i Svärdsjö på slutten av 1960-tallet. Han spilte inn sangen i 1970 og publiserte den i 1975. Musikkgruppen Tre Profiler spilte inn sangen og publiserte den som singel i 1971 og 12. september dette året kom de på tiendeplass på Svensktoppen.


== Referanser ==


== Kilder ==
Den svenska sångboken
Albitreccia

Albitreccia er en kommune i Corse-du-Sud på Korsika. Kommunen ligger sør for hovedstaden Ajaccio og består i hovedsak av jordbruk og fiske. Kommunen strekker seg innover i landet og høyeste punkt er på over 1000 meter.


== Referanser ==


== Eksterne lenker ==
Offisielt nettsted 
(en) Albitreccia – kategori av bilder, video eller lyd på Commons
Althoff-Ambos-Film

Althoff-Ambos-Film AG (AAFA Film) var et tysk produksjonsselskap for kinofilm i 1920-årene. En forgjenger, «Radio-Film-AG», ble grunnlagt 2. juni 1920. I løpet av 1921 ekspanderte dette firmaet sterkt og overtok først firmaet «Gustav Althoff» som drev flere steder i Tyskland, senere firmaene «Ambos-Film-Export Dworsky & Levy KG» og «Ambos-Film GmbH». På denne bakgrunn ble «Radio-Film-AG» restrukturert under navnet «Aafa – Althoff-Ambos-Film AG», og gikk på børs 20. mars 1921.
Firmaet produserte en rekke stumfilmer, blant annet med Leni Riefenstahl. Det gikk konkurs i 1934, formodentlig fordi det ikke greide overgangen til lydfilm.
Altagène

Altagène er en innlandskommune i Corse-du-Sud på Korsika. Kommunen er en av de minst befolkede områdene på Korsika med kun 51 innbyggere. Næringsdriften er basert på gårdsdrift. Kommunen ligger i de sørlige delene av fjellområdene på Korsika.


== Referanser ==


== Eksterne lenker ==
(en) Altagène – kategori av bilder, video eller lyd på Commons
Sträck ut din hand

«Sträck ut din hand» er et musikkalbum fra 1995 av Lasse Berghagen.


== Sanger ==
1.«Sträck ut din hand»
2.«Låt oss rigga en skuta»
3.«Då är du aldrig ensam»
4.«Till Bohuslän»
5.«Låt mej få ge dej min sång»
6.«I mina blommiga sandaler»
7.«Nils»
8.«Stockholm i mitt hjärta»
9.«En morgon av lycka»
10.«Stäng inte dörr'n»
11.«Res med mej uppför floden»
12.«Farväl till sommaren»
13.«Du vandrar som oftast allena»


== Referanser ==


== Kilder ==
Svensk mediedatabas
Ambiegna

Ambiegna er en kommune i Corse-du-Sud på Korsika. Kommunen er en av de minst befolkede områdene på Korsika med kun 57 innbyggere. Næringsdriften er basert på gårdsdrift. Kommunen ligger i de vestlige delene av Korsika, ikke så langt unna Ajaccio.


== Referanser ==


== Eksterne lenker ==
(en) Ambiegna – kategori av bilder, video eller lyd på Commons
Ola Toivonen

Nils Ola Toivonen (født 3. juli 1986) er en svensk fotballspiller som spiller for Malmö FF. Han har tidligere spilt for de svenske klubbene Degerfors IF, Örgryte IS og Malmö FF, samt den nederlandske klubben PSV Eindhoven. Toivonen var også en del av Sveriges tropp under EM i fotball 2012.


== Klubbkarriere ==
Toivonen begynte sin profesjonelle fotballkarriere hos den lokale klubben Degerfors IF i 2005, som da kjempet om å unngå nedrykk fra Superettan. I forkant av 2006-sesongen ble Toivonen hentet til Örgryte IS, som da spilte i Allsvenskan under ledelse av trener Zoran Lukić. Lukić spådde ved Toivonens ankomst at han hadde kvaliteter nok til å kunne  spille på det svenske herrelandslaget innen 2008. Han etablerte seg raskt på førstelaget, og spilte totalt 25 seriekamper og scoret seks mål i sin første sesong, men klarte ikke å forhindre at klubben rykket ned. Han ble også tildelt prisen som årets beste gjennombrudd ved den svenske fotballgallaen i september 2006.


=== Malmö FF ===
Hans prestasjoner på fotballbanen gjorde at Malmö FF la inn et bud på Toivonen, og den 29. desember 2006 ble det offentliggjort at han hadde skrevet under en fireårskontrakt med klubben. Toivonen var tiltenkt rollen som erstatter for Jari Litmanen og etablerte seg raskt på førstelaget. Totalt spilte han 51 seriekamper og scoret 17 mål på to sesonger for Malmö FF, dog uten å vinne noen titler. Han avsluttet for øvrig 2008-sesongen med 14 mål, som plasserte han som nummer fire på toppscorerlisten sammen med Henrik Larsson (Helsingborgs IF) og Charlie Davies (Hammarby IF). 


=== PSV Eindhoven ===
Den 14. januar 2009 ble Toivonen solgt fra Malmö FF til den nederlandske klubben PSV Eindhoven. I hans første sesong for klubben scoret han seks mål på 14 kamper, og i hans påfølgende første komplette sesong scoret han 13 mål på 22 seriekamper for PSV. Hans første tittel for klubben kom da PSV vant finalen i KNVB-cupen mot Heracles Almelo den 8. april 2012, hvor Toivonen scoret kampens første mål i 3–0-seieren.


== Landslagskarriere ==
Toivonen fikk sin landslagsdebut for Sveriges herrelandslag i vennskapskampen borte mot Venezuela den 14. januar 2007 (0–2). Hans første landslagsmål kom i vennskapskampen hjemme mot Bosnia-Hercegovina den 29. mai 2010. Han ble deretter tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.Han ble tatt ut i Sveriges tropp til VM i fotball 2018 i Russland.


=== Landslagsmål for Sverige ===


== Referanser ==


== Eksterne lenker ==
(de) Ola Toivonen – Munzinger Sportsarchiv 
(en) Ola Toivonen – FIFA 
(en) Ola Toivonen – UEFA 
(en) Ola Toivonen – Transfermarkt 
(en) Ola Toivonen – national-football-teams.com 
(en) Ola Toivonen – WorldFootball.net 
(en) Ola Toivonen – Soccerbase.com 
(en) Ola Toivonen – FootballDatabase.eu 
(en) Ola Toivonen – Soccerway 
(en) Ola Toivonen – EU-Football.info
Pär Hansson

Pär Hansson (født 22. juni 1986 i Vejbystrand) er en svensk tidligere fotballspiller.
Han har tidligere spilt for Ängelholms FF, på utlån i 2008-sesongen. Hansson var også en del av Sveriges tropp under EM i fotball 2012.


== Klubbkarriere ==
Hansson begynte sin fotballkarriere hos den lokale klubben Vejbyslätts IF i 1992 før han i 2001 meldte overgang til Helsingborgs IF. Her spilte han juniorfotball frem til han ble hentet opp i førstelagstroppen i 2005, men i perioden 2005 og frem til 2007 var han regnet for å være reserve og fikk ingen seriekamper for klubben. Dog spilte han treningskamper for klubben, og fikk sin debut mot den brasilianske klubben FC Santos den 29. januar 2007.I forkant av 2008-sesongen ble Hansson sendt på et sesonglangt utlån til Ängelholms FF, som da spilte i Superettan, i et forsøk på å skaffe ham kamperfaring. Han spilte samtlige av Ängelholms 30 seriekamper og ble hentet tilbake igjen til Helsingborg ved sesongslutt. Hansson fikk da tillit av trener Bo Nilsson, og spilte i seriepremieren mot IFK Göteborg den 6. april 2009. Han spilte deretter samtlige kamper og bidro til at klubben ledet Allsvenskan 2009 etter 18 kamper, men en skade gjorde at han ble holdt utenfor banen, noe som resulterte i at Helsingborg til slutt endte på en åttendeplass ved sesongslutt.  
I den påfølgende 2010-sesongen fortsatte han som fast førstelagsmålvakt, og bidro til at klubben vant den Svenska cupen. I 2011-sesongen var han med på å vinne Allsvenskan 2011, Svenska cupen og den svenske supercupen. Begge disse sesongene spilte han samtlige 30 seriekamper.


== Landslagskarriere ==
Hansson fikk sin landslagsdebut for Sveriges herrelandslag i vennskapskampen borte mot Botswana den 19. januar 2011 (2–1). Han ble deretter tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.


== Meritter ==
Helsingborgs IFAllsvenskan (1): 2011
Svenska cupen (2): 2010 og 2011
Supercupen (2): 2011 og 2012


== Referanser ==


== Eksterne lenker ==
(en) Pär Hansson – UEFA 
(en) Pär Hansson – Transfermarkt 
(en) Pär Hansson – national-football-teams.com 
(en) Pär Hansson – WorldFootball.net 
(en) Pär Hansson – FootballDatabase.eu 
(en) Pär Hansson – Soccerway 
(sv) Pär Hansson – Sveriges fotballforbund 
(en) Pär Hansson – FBref 
(es) Pär Hansson – as.com
Appietto

Appietto er en kommune i Corse-du-Sud på Korsika. Næringsdriften er basert på gårdsdrift og fiske. Kommunen ligger i de vestlige delene av fjellområdene på øya.
Kommunens hovedturistattraksjon er ruinene av kirken St. Cyr som brant opp på slutten av 1700-tallet.


== Referanser ==


== Eksterne lenker ==
(en) Appietto – kategori av bilder, video eller lyd på Commons
Angelo Ogbonna

Obinze Angelo Ogbonna (født 23. mai 1988) er en italiensk fotballspiller som spiller for den engelske klubben West Ham United FC. Han har tidligere spilt for Torino, FC Crotone og Juventus. Ogbonna var også en del av Italias tropp til EM i fotball 2012.


== Klubbkarrière ==
Ogbonna begynte sin fotballkarrière hos Torino FC en gang på midten av 2000-tallet etter å ha blitt hentet til Torinos spillerakademi av klubbens speidere. Han fikk sin førstelagsdebut 11. februar 2007 i en Serie A-kamp mot Reggina Calcio. Den påfølgende 2007/2008-sesongen ble han lånt ut til FC Crotone, som da spilte i Lega Pro Prima Divisione, og spilte totalt 22 kamper for klubben.
I 2008/2009-sesongen var Ogbonna tilbake i Torino, hvor han i stor grad var reserve for de faste midtstopperne Cesare Natali og Marco Di Loreto. Etter at klubben rykket ned til Serie B mot slutten av 2009, ble Ogbonna tildelt kamper på førstelaget og spilte seg etterhvert til en fast plass på laget i den påfølgende 2009/2010-sesongen. Torino endte på andreplass i 2011/2012-sesongen, og rykket dermed opp igjen til Serie A. Den 2. februar 2012 skrev han under på en ny kontrakt med Torino, som bandt ham i klubben frem til 2016.


== Juventus ==
11. juli 2013 tok Ogbonna den medisinske testen på Torinos Fornaca, Isokinetic og Istituto di Medicina dello Sport. Etter å ha bestått den medisinske testen, signerte Ogbonna for byrivalen Juventus 11. juli 2013 en kontrakt verdt €13 millioner. Ogbonna signerte en femårskontrakt med klubben, som knyttet ham til Juventus frem til 30. juni 2018.


== Landslagskarriere ==
Ogbonna fikk sin landslagsdebut for Italias herrelandslag i vennskapskampen hjemme mot Polen den 11. november 2011 (2–0). Han ble deretter tatt ut i den italienske troppen til EM i fotball 2012 i Polen og Ukraina av landslagstrener Cesare Prandelli.Han ble tatt ut i Italias EM-tropp til EM i Frankrike 2016.


== Referanser ==


== Eksterne lenker ==
(en) Angelo Ogbonna – FIFA 
(en) Angelo Ogbonna – UEFA 
(fr) Angelo Ogbonna – LÉquipe 
(en) Angelo Ogbonna – Transfermarkt 
(en) Angelo Ogbonna – national-football-teams.com 
(en) Angelo Ogbonna – WorldFootball.net 
(en) Angelo Ogbonna – Soccerbase.com 
(en) Angelo Ogbonna – FootballDatabase.eu 
(en) Angelo Ogbonna – Soccerway 
(en) Angelo Ogbonna – EU-Football.info
Arbellara

Arbellara er en innlandskommune i Corse-du-Sud på Korsika. Kommunen er et lite befolket område med kun 133 innbyggere. Næringsdriften er basert på gårdsdrift. Kommunen ligger i de sørlige delene av fjellområdene på Korsika.


== Referanser ==


== Eksterne lenker ==
(en) Arbellara – kategori av bilder, video eller lyd på Commons
Sträck ut din hand (sang)

«Sträck ut din hand» er en sang skrevet av Lasse Berghagen. Den ble utgitt på bandet Kelleys' album Dansmix 3 i 1994. I 1995 utgav Berghagen sangen på sitt album «Sträck ut din hand» og også som singel.
Ifølge Berghagen siger sangen at «du är inte ensam på den här planeten, du måste dela med dig och sträcka ut din hand, det är alltid någon som behöver den» («du er ikke ensom på denne planet, du må dele med deg og strekke ut din hånd, det er alltid noen som trenger den»).
Sangen er en allsang på Allsång på Skansen, Skansen sang den blant annet den 26. juli 2011, da for personer som døde i terrorangrepene i Norge.


== Referanser ==

«Barnens svenska sångbok»
Koech

Koech:

Paul Kipsiele Koech (* 1981, Cheplanget), en kenyansk friidrett sutøver
Peter Koech (* 1958, Arwos), en kenyansk tidligere friidrett sutøver
Torsten Albig

Torsten Albig (født 25. mai 1963 i Bremen) er en tysk politiker (SPD). Han er fra 12. juni 2012 ministerpresident i den tyske delstaten Schleswig-Holstein. Albig var fra 2009 til 2012 overborgermester i delstatens hovedstad Kiel.


== Valget i Schleswig-Holstein 2012 ==
Albig var førstekandidat for SPD i delstatsvalget 6. mai 2012 og partiet oppnådde 30,4 % av stemmene. Dette var mindre enn CDU som fikk 30,8 %. FDP som regjerte sammen med CDU, falt imidlertid i oppslutning fra 14,9 til 8,2 % og dermed mistet regjeringen sitt flertall. Som følge av Piratpartiets inntog kunne det heller ikke bli noen koalisjon mellom SPD og De grønne. Sammen med SSW kunne imidlertid SPD og De grønne danne et flertall med 35 av 69 stemmer. Albig ble deretter valgt til statsminister, forøvrig med et flertall på 37 stemmer og dermed med to stemmer også fra opposisjonen.


== Referanser ==


== Eksterne lenker ==
Offisielt nettsted 
(en) Torsten Albig – kategori av bilder, video eller lyd på Commons 
Torsten Albigs internettside
Timmy Duggan

Timothy «Timmy» Duggan (født 14. november 1982 i Boulder) er en amerikansk tidligere profesjonell  landeveissyklist.
I 2012 ble han amerikansk mester i landeveisritt.


== Meritter ==


== Referanser ==


== Eksterne lenker ==
Offisielt nettsted 
(en) Timmy Duggan – kategori av bilder, video eller lyd på Commons 
(en) Timmy Duggan – Olympedia 
(en) Timmy Duggan – Sports-Reference (OL-resultater – arkivert) 
(en) Timmy Duggan – ProCyclingStats 
(en) Timmy Duggan – Cycling Archives 
(en) Timmy Duggan – Cycling Quotient
Anders Lundin

Anders Erik Lundin (født 8. september 1958 i Farsta, Stockholm) er en svensk programleder og komiker. Han er gift med Kerstin Lundin-Ryhed og de har 2 barn.Lundin studerte ved Dramatiska institutet. Han ledet Melodifestivalen 1999 med Vendela Kirsebom og Eurovision Song Contest 2000 med Kattis Ahlström. Han arbeidet som leder for det populære TV-programmet Allsång på Skansen 2004–2010 (arbeidet også i sluttet av sesongen 2003 som "praktikant" til sin forgjenger Lasse Berghagen). Han har også medvirket i blant annet Björnes magasin og Bullen.
Lundin har også produsert sanger, som Sveriges Television bruket i musikkvideoer, med Lars In de Betou.


== Referanser ==


== Eksterne lenker ==
(sv) Offisielt nettsted 
(en) Anders Lundin – kategori av bilder, video eller lyd på Commons 
(en) Anders Lundin på Internet Movie Database 
(sv) Anders Lundin i Svensk Filmdatabas 
(en) Anders Lundin på AllMovie 
(en) Anders Lundin hos Rotten Tomatoes 
(en) Anders Lundin hos The Movie Database 
(en) Anders Lundin hos Behind The Voice Actors 
(en) Anders Lundin på Apple Music 
(en) Anders Lundin på Discogs 
(en) Anders Lundin på MusicBrainz 
(en) Anders Lundin på SoundCloud 
(en) Anders Lundin på Spotify 
(en) Anders Lundin på Songkick 
(en) Anders Lundin på Last.fm 
(no) Anders Lundin på Rockipedia 
(en) Anders Lundin på Genius — sangtekster 
(en) Anders Lundin på AllMusic 
(sv) sydsvenskan.se Arkivert 22. september 2015 hos Wayback Machine.
Malerødtunnelen

Malerødtunnelen er en veitunnel på Europavei 18 i Larvik kommune i Vestfold. Tunnelen er 230 meter lang og har to løp med til sammen fire kjørefelt.


== Se også ==
Veitunneler i Norge
Solumtunnelen
Hobekksetertunnelen
Sandbekkåstunnelen
Paulertunnelen


== Referanser ==
Sandbekkåstunnelen

Sandbekkåstunnelen er en veitunnel på Europavei 18 i Larvik kommune i Vestfold. Tunnelen er 160 meter lang og har to løp med til sammen fire kjørefelt.


== Se også ==
Veitunneler i Norge
Solumtunnelen
Hobekksetertunnelen
Malerødtunnelen
Paulertunnelen
Hobekksetertunnelen

Hobekksetertunnelen er en veitunnel på Europavei 18 i Larvik kommune i Vestfold. Tunnelen er 370 meter lang og har to løp med til sammen fire kjørefelt.


== Se også ==
Veitunneler i Norge
Solumtunnelen
Sandbekkåstunnelen
Malerødtunnelen
Paulertunnelen